
R E F E R A T   D E   A P R O B A R E
privind aprobarea închirierii prin licitație publică a imobilului - teren în suprafață de 12.00 mp., situat în municipiul Brad, strada Iazului,
 județul Hunedoara, proprietatea publică a Municipiului Brad, 
în scopul amplasării unui chioșc comercial



Întrucât imobilul – teren, în suprafață de 12 mp., situat în municipiul Brad, strada Iazului, județul Hunedoara, proprietatea publică a Municipiului Brad, identificat prin C.F. nr. 69444 Brad, este liber de sarcini și există solicitări pentru închiriere, am iniţiat prezentul proiect de hotărâre prin care am propus aprobarea închirierii acestuia prin licitație publică în scopul amplasării unui chioșc comercial.
	Valoarea de inventar a imobilului - teren este de 2.125,42 lei, potrivit Raportului de evaluare a bunurilor aflate în patrimoniul public al Municipiului Brad, la data de 31.12.2022. 
	Prețul minim de pornire a licitației publice este de 19,00 lei/mp./lună, conform Anexei nr. 5 la Hotărârea Consiliului Local nr. 253/2023 privind stabilirea nivelurilor impozitelor și taxelor locale în municipiul Brad pentru anul 2024. 
	Durata închirierii am propus a fi de 1 (un) an, cu posibilitate de prelungire, prin acordul părților, prin act adițional, în condițiile respectării în totalitate a clauzelor contractuale.
	Pentru desfășurarea procedurii de închiriere prin licitație publică am propus aprobarea Documentației de atribuire compusă din: Caiet de sarcini, Fișa de date a procedurii, Contractul - cadru, Formulare și modele de documente, precum și împuternicirea Primarului Municipiului Brad să semneze, în numele și pentru Municipiul Brad, contractul de locațiune (închiriere).
	Garanția de participare la licitație este de 456 lei (contravaloarea a două chirii minime).
	Dotările, obținerea avizelor și a autorizațiilor necesare funcționării, încheierea contractelor cu furnizorii de utilități (energie electrică, apă-canal, salubritate etc.) cad în sarcina locatarului (chiriașului) și se achită de către acesta.
	Am propus, de asemenea,  desemnarea a doi reprezentanți ai Consiliului Local al Municipiului Brad, unul pentru a face parte din comisia de evaluare a ofertelor și un supleant al acestuia.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
	Invoc în susținerea propunerii mele prevederile art. 108 lit. c, art. 129 alin. 2 lit. c și alin. 6 lit. b, art. 297 alin. 1 lit. c, art. 317 alin. 1, alin. 2, alin. 3 lit. c, art. 332 – art. 348 din O.U.G. nr. 57/2019 privind Codul administrativ, cu modificările și completările ulterioare, ale art. 5 alin. 3 lit. e, art. 8 alin. 3 lit. e, art. 10 alin. 1 lit. a, alin. 3, alin. 4 și ale art. 11 alin. 1 și alin. 2 din O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, cu modificările şi completările ulterioare.

